Når de danske håndboldherrer i næste måned drager til Polen for at deltage i en firenationersturnering, bliver det med en række uprøvede og knap så landholdserfarne spillere. Fire af dem spiller for nordjyske klubber. Hele otte nye spillere, heriblandt Mors-Thy bagspilleren Marcus Mørk, får chancen for at imponere Ulrik Wilbek. Også Marcus Mørks klubkammerat Morten Balling, der tidligere har været inde omkring B-landsholdet, skal med truppen til Polen. Kun to spillere fra den trup der tidligere på året vandt sølvmedaljer ved VM i Spanien, er blandt de udtagne spillere. Udover Casper Mortensen fra BSV er den anden VM-sølvvinder Aalborg Håndbolds Mads Larsen. Også stregspilleren Jakob Bagersted fra Aalborg Håndbold er blandt boblerne, der skal kæmpe om Wilbeks opmærksomhed i Polen. Landsholdstruppen mødes 2. april, og fra den 5. til den 7. møder Danmark Norge, Polen og Tyskland i Gdansk.

Opsummering:
To spillere fra Mors-Thy og to fra Aalborg Håndbold er udtaget til det B-landshold, der i næste måned får chancen for at imponere landstræneren under en turnering i Polen.